Ғәзиз бәхетле ине. Кешегә тағын нимә кәрәк? Яратҡан эше бар. Абруйы. Танһығы көҫәгән йәп-йәш һылыу ҡатыны ҡуйынында. Элекке ҡатыны, рәнйеше барҙыр, бәлки, дошманлашыуға барманы. Дингә инанысынандырмы, сабырлығын юймай. Урал менән мөнәсәбәттәре һәйбәт. Малайының һәр үтенесен үтәй. Тиҫтерҙәренән кәм-хур булмаһын, үҙен атайһыҙ хис итмәһен, тип тырыша. Үҙе менән урманға алып йөрөтә. Балыҡ ҡармаҡлайҙар. Урман серҙәрен төшөндөрә. Өй күтәреп сыҡты. Наргизәһе медпунктта эшләп йөрөй. Бәлки, балалары ла булыр. Улар әле лә бер-береһен яратып туя алмай ҙа инде.